شەفەق نیوز/ وەزارەت تەندروسی و ژینگەی عراق، ئمڕوو شەممە، دویاترین نووەبویەیل وئامار تویشهاتن و مردنەیل وە ڤایرۆس تەو خۊنوەربۊن لە گشت وڵاتەگە راگەیان.
سەیف بەدر قسەکەر وەزارەت تەندروسی و ژینگەی عراق، لە وتاریگ رووژنامەوانی رەسیە ئاژانس شەفەق نیوز وت: دویاترین ئامار تەو خۊنوەربۊن لە وڵاتەگە، رەسیە ١٣٧ تویشهاتن، و ٢٣ مردن.
گشت پارێزگایەیل وڵاتەگە، ریکارەیل مقەیەتیکردن ئەرا نواگردن تەو خۊنوەربۊن جیوەجی کردن، هەرچەن نیەوزنن چوین وەیەکجاری لەناوی دریەێد.
